**Predmet dane**

1. Predmetom dane sú:

a) príjmy zo závislej činnosti (§ 5),
b) príjmy z podnikania, z inej samostatnej zárobkovej činnosti a z prenájmu (§ 6),
c) príjmy z kapitálového majetku (§ 7),
d) ostatné príjmy (§ 8).
2. Medzi príjmy, ktoré nie sú predmetom dane patria:

a) prijatá náhrada oprávnenej osoby podľa osobitných predpisov, príjem získaný vydaním, darovaním alebo dedením,

b) prijatý úver alebo pôžička,

c) podiel na zisku (dividena) vyplácaný zo zisku po zdanení obchodnej spoločnosti alebo družstva,

d) daň z pridanej hodnoty uplatnená v cene tovaru alebo služby, ak ide o platiteľa tejto dane,

e) príjem plynúci z dôvodu nadobudnutia nových akcií a podielov.

f) atď. podľa zákona.

**Daňovníci dane z príjmov FO**

Pri dani z príjmov vystupujú 2 skupiny daňových subjektov:

* daňovník,
* platiteľ.

Daňovníkom sú FO, ktoré delíme na 2 základné skupiny:

1. daňovníci s neobmedzenou daňovou povinnosťou(daňoví tuzemci)- Sú to FO, ktoré majú na území SR trvalý pobyt alebo sa tu obvykle zdržiavajú. FO sa obvykle zdržiava na území SR, ak na území SR nemá trvalý pobyt, ale sa tu zdržiava aspoň 183 dní v príslušnom kalendárnom roku, a to súvisle alebo v niekoľkých obdobiach. Do tohto obdobia sa započítava každý, aj začatý deň pobytu. Takéto osoby odvádzajú štátu daň z tzv. celosvetových príjmov ( príjmy zo SR aj v zahraničí).
2. daňovníci s obmedzenou daňovou povinnosťou (daňoví cudzozemci)- sú FO, ktoré nemajú na území SR trvalý pobyt, a ani sa tu obvykle nezdržiavajú. Takéto osoby odvádzajú štátu daň len z takých príjmov, ktorých zdroj bol na území SR.

Platiteľom dane - je taká osoba, ktorá zráža daňovníkom daň z príjmov. Odvádza ju za daňovníka na daňový úrad a majetkovo za ňu zodpovedá. Platiteľom môže byť FO alebo PO, ktorá zamestnáva pracovníkov, prípadne zráža daň z príjmov v špecifických prípadoch.

**Sadzba dane**

Sadzba dane je 19 % zo základu dane fyzických osôb zníženého o daňovú stratu a o nezdaniteľné časti základu dane (§ 11),

**Príjmy oslobodené od dane**

1. *príjmy zo sociálnej sféry-* dávky, podpory a služby zo zdravotného poistenia, sociálneho poistenia, nemocenského zabezpečenia, úrazového zabezpečenia, dôchodky zo starobného dôchodkového sporenia, štátne dávky, štátne sociálne dávky, dávy sociálnej pomoci, daňvoý bonus, atď.
2. *podpora pozitívnych fondov-*plnenia z komerčného poistenia osôb, prijaté náhrady od poisťovní za škody na majetku, prijaté plnenia od štátu v rámci aktívnej politiky trhu práce, štipendiá poskytované štátom, nadáciami
3. *prijaté ceny a výhry-*výhry v lotériách a iných podobných hrách prevádzkovaných na základe povolenia vydaného podľa osobitných predpisov a obdobné výhry zo zahraničia. Ceny a ostatné výhry z verejných, športových či reklamných súťaží len vtedy, ak ich hodnota nepresiahla 165,97 € za cenu alebo výhru.
4. *príjmy z predaja hnuteľností-*z predaja hnuteľnej veci okrem príjmov z predaja hnuteľnej veci, ktorá bola zahrnutá do obchodného majetku, a to do piatich rokov od jej vyradenia z obchodného majetku; za hnuteľnú vec sa na účely tohto zákona nepovažuje cenný papier.
5. *príjmy z predaja nehnuteľností*
6. z predaja nehnuteľnosti, na ktorú sa nevzťahuje oslobodenie podľa  písmena b), a to po uplynutí piatich rokov odo dňa jej nadobudnutia alebo jej vyradenia z obchodného majetku, ak bola táto nehnuteľnosť zahrnutá do obchodného majetku, okrem príjmov, ktoré plynú daňovníkovi podľa zmluvy o budúcom predaji nehnuteľnosti uzavretej do piatich rokov od jej nadobudnutia alebo od jej vyradenia z obchodného majetku, aj keď kúpna zmluva bude uzatvorená až po piatich rokoch od jej nadobudnutia alebo vyradenia z obchodného majetku,
7. z predaja nehnuteľnosti nadobudnutej dedením (postupným dedením) v priamom rade alebo niektorým z manželov, ak uplynie aspoň päť rokov odo dňa nadobudnutia tejto nehnuteľnosti preukázateľne do vlastníctva alebo spoluvlastníctva poručiteľa (poručiteľov) alebo vyradenia z obchodného majetku, ak bola táto nehnuteľnosť zahrnutá do obchodného majetku, okrem príjmov, ktoré plynú daňovníkovi podľa zmluvy o budúcom predaji nehnuteľnosti uzavretej do piatich rokov od jej nadobudnutia alebo od jej vyradenia z obchodného majetku, aj keď kúpna zmluva bude uzatvorená až po piatich rokoch od jej nadobudnutia alebo vyradenia z obchodného majetku,
8. *oslobodené príjmy zo závislej činnosti-* zákonné poistné platené zamestnávateľom za zamestnanca, náhrada príjmu pri dočasnej PN, atď. podľa zákona,
9. *ďalšie príjmy*

Príjmy oslobodené od dane daňovník neuvádza v daňovom priznaní.

**Základ dane**

Základ dane sa zistí ako súčet čiastkových základov dane podľa jednotlivých druhov príjmov uvedených v § 5 až 8.
 Základ dane zistený podľa jednotlivých druhov príjmov uvedených v § 6 až 8 sa znižuje o daňovú stratu. Daňovú stratu alebo jej časť, ktorú nemožno uplatniť pri zdanení príjmov v zdaňovacom období, v ktorom vznikla, možno odpočítať od úhrnu čiastkových základov dane zistených podľa jednotlivých druhov príjmov uvedených v § 6 až 8 v nasledujúcich zdaňovacích obdobiach podľa § 30.

**Preddavky na daň**

Sú tri spôsoby platenia preddavkov:

1. prostredníctvom svojho zamestávateľa, týka sa to tých FO, ktoré majú príjem zo závislej činnosti. Zamestnávateľ zráža zamestnancovi z príjmu preddavky, ktoré vypočíta zo zdaniteľnej mzdy a odvádza ich daňovému úradu
2. daňovník platí preddavky priamo daňovému úradu. Tento spôsob uplatňujú tie FO, ktoré majú príjem z podnikania, z inej samost. zárobkovej činnosti a z prenájmu. Vychádza sa z poslednej známej daňovej povinnosti:
3. ak bola posledná známa daň. pov. menšia resp. rovná 1659,70 € - preddavky neplatí
4. ak bola väčšia ako 1659,70 € a nižšia ako 16 596,96 € platí preddavky vo výške 1/4 poslednej známej daňovej povinnosti,
5. väčšia ako 16 596,96 € platí preddavky vo výške 1/12 poslednej známej daňovej povinnosti.
6. ak má daňovník príjmy aj zo závislej činnosti aj z podnikania z inej sam. zár. č. a prenájmu, prípadne aj ostatné druhy príjmov tak platí preddavky prvým aj druhým spôsobom súčasne.

Zákon umožňuje v tomto prípade znížiť preddavky vypočítané pri 2. spôsobe nasledovne:

1. na polovicu – ak ČZD z príjmov zo závislej činnosti sa podiela na celkovom základe menej resp. rovnými 50 %,
2. na 0 – ak ČZD z príjmov zo závislej činnosti sa na celkovom základe dane podiela viac ako 50 %.